Publication: Magyar Közlöny
Issue: MK-2000-38 (Year: 2000, Number: 38)
Era: 1990-2004
Section: a szociális és családügyi miniszter a köztisztviselők jogállásáról szóló 1992. évi XXIII. törvény alapján nevezi ki.
Paragraph Index: 464

a) Az Országos Munkaügyi Tanács — a listára kerülés feltételeivel — pályázatot ír ki a leendő közvetítők/döntőbírók számára. A közvetítővel/döntőbíróval szemben támasztatott követelmények: — magyar állampolgárság, — 30 napnál nem régebbi erkölcsi bizonyítvány, — felsőfokú iskolai végzettség, — részletes szakmai önéletrajz, — a munkajog és/vagy munkaügyi kapcsolatok területén szerzett legalább 5 éves szakmai tapasztalat, — a pályázó elfogadja a Szolgálat Szervezeti, Működési és Eljárási Szabályzatát, valamint Etikai Kódexét, — a pályázó vállalja, hogy a Szolgálat által szervezett képzésben részt vesz, — jó kapcsolatteremtő, együttműködési, kommunikációs készség és képesség, — pszichikailag kiegyensúlyozott személyiség. A pályázathoz ajánlások, referenciák mellékelhetők. A jelentkező a pályázathoz köteles csatolni a munkáltatójának — ha van ilyen — szándéknyilatkozatát, amelyben a munkáltató kinyilvánítja azt, hogy a vele munkaviszonyban, illetve azzal egy tekintet alá eső jogviszonyban álló munkavállalóját — listára kerülés esetén — a közvetítés/döntőbíráskodás időtartamára — amennyiben az adott időpontban nincs halaszthatatlan munkahelyi elfoglaltsága — mentesíti a munkavégzés alól.

Source: https://magyarkozlony.hu/hivatalos-lapok/1d19a337be201653d776f465ba225e9f5d326de9/dokumentumok/c38961d69b19bd481cf487fee8d0e77521306ae8/letoltes